CELEX: C2007/199/02
Language: sl
Date: 2007-08-25 00:00:00
Title: Zadeva C-466/03: Sodba Sodišča (prvi senat) z dne 28. junija 2007 (predlog za sprejetje predhodne odločbe Landgericht Baden-Baden – Nemčija) – Albert Reiss Beteiligungsgesellschaft mbH proti Land Baden-Württemberg (Direktiva 69/335/EGS – Posredni davki na zbiranje kapitala – Nacionalna ureditev, ki za overitev prenosa poslovnih deležev družb z omejeno odgovornostjo določa obračun notarskih pristojbin – Odločba o obdavčenju – Opredelitev kot dajatev, podobna dajatvi na kapital – Predhodna formalnost – Dajatev na prenos vrednostnih papirjev – Dajatve, ki se plačajo kot pristojbine ali takse)

25.8.2007   
            
            
               SL
            
            
               Uradni list Evropske unije
            
            
               C 199/2
            
         Sodba Sodišča (prvi senat) z dne 28. junija 2007 (predlog za sprejetje predhodne odločbe Landgericht Baden-Baden – Nemčija) – Albert Reiss Beteiligungsgesellschaft mbH proti Land Baden-Württemberg
   (Zadeva C-466/03) (1)
   
   (Direktiva 69/335/EGS - Posredni davki na zbiranje kapitala - Nacionalna ureditev, ki za overitev prenosa poslovnih deležev družb z omejeno odgovornostjo določa obračun notarskih pristojbin - Odločba o obdavčenju - Opredelitev kot „dajatev, podobna dajatvi na kapital“ - Predhodna formalnost - Dajatev na prenos vrednostnih papirjev - Dajatve, ki se plačajo kot pristojbine ali takse)
   (2007/C 199/02)
   Jezik postopka: nemščina
   Predložitveno sodišče
   Landgericht Baden-Baden
   Stranki v postopku v glavni stvari
   
      Tožeča stranka: Albert Reiss Beteiligungsgesellschaft mbH
   
      Tožena stranka: Land Baden-Württemberg
   Predmet
   Predlog za sprejetje predhodne odločbe – Landgericht Baden-Baden – Razlaga člena 10(c) Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25), kot je bila spremenjena z Direktivo Sveta 85/303/EGS z dne 10. junija 1985 (UL L 156, str. 23) – Povečanje kapitala družbe z omejeno odgovornostjo z vložki deležev druge družbe – Pristojbine, ki se zahtevajo za sestavo notarskega zapisa o prenosu poslovnih deležev.
   Izrek
   Člen 10(c) Direktive Sveta 69/335 z dne 17. julija 1969 o posrednih davkih na zbiranje kapitala, kot je bila spremenjena z Direktivo Sveta 85/303/EGS z dne 10. junija 1985, nasprotuje zaračunavanju notarskih pristojbin za sestavo notarskega zapisa o prenosu deležev družbe, ki je bil izvršen kot vložek v okviru povečanja kapitala kapitalske družbe in to v sistemu, kjer so notarji uradniki, pristojbine pa so vsaj deloma plačane državi za kritje javnih izdatkov.
   
      (1)  UL C 21, 24.1.2004.